ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ഡിസംബര് 15ന് കച്ച് സന്ദര്ശിക്കുകയും നിരവധി വികസനപദ്ധതികള്ക്ക് തറക്കല്ലിടുകയും ചെയ്യും
പ്രധാനമന്ത്രി ശ്രീ നരേന്ദ്രമോദി 2020 ഡിസംബര് 15ന് കച്ചിലെ ദോര്ഡോ സന്ദര്ശിക്കുകയും നിരവധി വികസനപദ്ധതികള്ക്ക് തറക്കല്ലിടുകയും ചെയ്യും. കടല്വെള്ളത്തില് നിന്നും ഉപ്പ് വേര്തിരിക്കുന്ന ഒരു പ്ലാന്റ്, ഒരു ഹൈബ്രിഡ് പുനരുപയോഗ ഊര്ജ്ജ പാര്ക്ക്, പൂര്ണ്ണമായും ഓട്ടോമാറ്റിക്കായ ഒരു പാല് സംസ്ക്കരണ-പാക്കിംഗ് പ്ലാന്റും ഈ പദ്ധതികളില് ഉള്പ്പെടുന്നുണ്ട്. ഗുജറാത്ത് മുഖ്യമന്ത്രിയും ഈ സന്ദഭത്തില് സന്നിഹിതനായിരിക്കും. പ്രധാനമന്ത്രി വൈറ്റ് റാനും സന്ദര്ശിക്കുകയും അതിനെത്തുടര്ന്ന് സാംസ്ക്കാരിക പരിപാടിക്ക് സാക്ഷ്യംവഹിക്കുകയും ചെയ്യും.
പുതുതായി കച്ചിലെ മാണ്ഡ്വിയില് വരുന്ന കടല്വെള്ളത്തില് നിന്നും ഉപ്പ് വേര്തിരിക്കുന്ന പ്ലാന്റിലൂടെ ദീര്ഘമായ തീരദേശത്തെ ഉപയോഗിച്ചുകൊണ്ട് കടല്വെള്ളത്തെ കുടിവെള്ളമാക്കി മാറ്റുന്ന സവിശേഷമായ പടവാണ് ഗുജറാത്ത് വയ്ക്കുന്നത്. പ്രതിദിനം 10 കോടി ലിറ്റര്  ശേഷിയുള്ള ഈ ഡീസാലിനേഷന് പ്ലാന്റ് നര്മ്മദാ ഗ്രിഡിലെ സൗനി ശൃംഖലയ്ക്കും മലിനജലസംസ്ക്കരണ പശ്ചാത്തലസൗകര്യത്തിനും പൂരകമായികൊണ്ട് ഗുജറാത്തിലെ ജലസുരക്ഷ ശക്തമാക്കും. രാജ്യത്തെ സുസ്ഥിരവും താങ്ങാവുന്നതുമായ ജലസ്രോതസ് കൊയ്തെടുക്കുന്നതിലെ സുപ്രധാനമായ നാഴികകല്ലാണിത്. ഈ മേഖലയിലെ മുണ്ഡ്ര, ലഖ്പത്, അബ്ഡാസാ, നഖ്ത്രാണാ താലൂക്കുകളിലെ ഏകദേശം എട്ടുലക്ഷം ജനങ്ങള്ക്ക് ഈ പ്ലാന്റില് നിന്നും ഉപ്പുവേര്തിരിച്ച വെള്ളം ലഭിക്കും. അധികമുള്ള വെള്ളം ഉപരിതലത്തിലുള്ള ജില്ലകളായ ബാച്ചാവൂ, റാപ്പര്, ഗാന്ധിദാം എന്നിവിടങ്ങളില് പങ്കുവയ്ക്കുന്നതിനും സഹായകരമാകും. ദഹേജ് , ദ്വാരക , ഖോഗാ ഭാവ്നഗര് , ഗിര് സോമനാഥ്  എന്നിവയ്ക്ക് പുറമെ വരാനിരിക്കുന്ന അഞ്ച് ഡീസാലിനേഷന് പ്ലാന്റുകളില് ഒന്നാണ് ഇത്.
ഗുജറാത്തിലെ കച്ച് ജില്ലയിലെ വിഖാഗോട്ട് ഗ്രാമത്തിലെ ഹൈബ്രിഡ് പുനരുപയോഗ ഊര്ജ്ജ പാര്ക്ക് രാജ്യത്തെ ഏറ്റവും വലിയ പുനരുപയോഗ ഊര്ജ്ജ ഉല്പ്പാദന പാര്ക്കാണ്. 30 ജിഗാവാട്ട് പുനരുപയോഗ ഊര്ജ്ജം ഉല്പ്പാദിപ്പിക്കുന്നതിലേക്ക് ഇത് നയിക്കും. 72,600 ഹെക്ടര് ഭൂമിയില് വ്യാപിച്ചുകിടക്കുന്ന ഈ പാര്ക്കില് പവന-സൗരോര്ജ്ജ സംഭരണത്തിനായി ഒരു സമര്പ്പിത ഹൈബ്രിഡ് പാര്ക്ക് സോണ് ഉണ്ടായിരിക്കും. അതോടൊപ്പം പവന പാര്ക്ക് പ്രവര്ത്തനങ്ങള്ക്ക് മാത്രമായി ഒരു മേഖലയുമുണ്ടാകും.
കച്ചിലെ അഞ്ചാര് ഷര്ഹാദ് ഡയറിയില് പാല് സംസ്ക്കരണത്തിനും പാക്കിംഗിനുമായി പൂര്ണ്ണമായി ഓട്ടോമാറ്റിക്കായ ഒരു പ്ലാന്റിനും പ്രധാനമന്ത്രി തറക്കല്ലിടും. 121 കോടി ചെലവുവരുന്ന പ്ലാന്റിന് പ്രതിദിനം 2 ലക്ഷം ലിറ്റര് പാല് സംസ്ക്കാരിക്കാനുള്ള ശേഷിയുണ്ടായിരിക്കും.
പ്രധാനമന്ത്രിയുടെ ഓഫീസ്
തിരുവള്ളുവർ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആരാധ്യനായ തിരുവള്ളുവറിനെ വണങ്ങി.
തിരുവള്ളുവർ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആരാധ്യനായ തിരുവള്ളുവറിനെ വണങ്ങി.
"തിരുവള്ളുവർ ദിനത്തിൽ ആരാധ്യനായ തിരുവള്ളുവറിനെ ഞാൻ നമിക്കുന്നു. അദ്ദേഹത്തിന്റെ ചിന്തകളും പ്രവൃത്തികളും അദ്ദേഹത്തിൻ്റെ അതുല്യമായ അറിവിനേയും അനുഗ്രഹീതജ്ഞാനത്തേയും പ്രതിഫലിക്കുന്നു. പല തലമുറകളിലുമുള്ള ആളുകളെ അദ്ദേഹത്തിന്റെ ആദർശങ്ങൾ ക്രിയാത്മകമായി സ്വാധീനിച്ചു. ഇന്ത്യയിലെ യുവജനത തിരുക്കുറൽ കൂടുതൽ വായിക്കണമെന്ന് ഞാൻ അഭ്യർത്ഥിക്കുന്നു." പ്രധാനമന്ത്രി ട്വറ്ററിൽ കുറിച്ചു.
ന്യൂനപക്ഷകാര്യ മന്ത്രാലയം
കൊവിഡ് പശ്ചാത്തലത്തില് വിശുദ്ധ റമദാൻ മാസത്തില് ലോക്ഡൗണ്,സാമൂഹിക അകലം പാലിക്കല് മാനദണ്ഡങ്ങള് കര്ശനമായും സത്യസന്ധമായും നടപ്പാക്കുന്നുവെന്ന് ഉറപ്പുവരുത്താന് സംസ്ഥാന വഖഫ് ബോര്ഡുകളിലെ മുതിര്ന്ന ഉദ്യോഗസ്ഥര്ക്ക് കേന്ദ്ര മന്ത്രി മുഖ്താര് അബ്ബാസ് നഖ്വിയുടെ നിര്ദേശം.
(ന്യൂഡല്ഹി, ഏപ്രില് 16,2020:
ഏപ്രില് 24ന് തുടങ്ങുന്ന വിശുദ്ധ റമദാൻ മാസത്തില് ലോക്ഡൗണ്,സാമൂഹിക അകലം പാലിക്കല് മാനദണ്ഡങ്ങള് കര്ശനമായി നടപ്പാക്കുന്നുവെന്ന് ഉറപ്പുവരുത്താന് സംസ്ഥാന വഖഫ് ബോര്ഡുകളിലെ മുതിര്ന്ന ഉദ്യോഗസ്ഥരമായി നടത്തിയ വീഡിയോ കോണ്ഫറന്സില് കേന്ദ്ര ന്യൂനപക്ഷകാര്യ മന്ത്രിയും കേന്ദ്ര വഖഫ് കൗണ്സില് ചെയര്മാനുമായ ശ്രീ. മുഖ്താര് അബ്ബാസ് നഖ്വിയുടെ നിര്ദേശം.
കൊവിഡ് പശ്ചാത്തലത്തില് റമദാൻ വ്രതകാലത്തെ പ്രാര്ത്ഥനകളും മറ്റ് അനുഷ്ഠാനങ്ങളും അവരവരുടെ വീടുകളില്ത്തന്നെ നിര്വഹിക്കണമെന്ന് ജനങ്ങളില് അവബോധം സൃഷ്ടിക്കണം- വഖഫ് ബോര്ഡ് ഉദ്യോഗസ്ഥരോട് മന്ത്രി നിര്ദേശിച്ചു.
കൊറോണ പകര്ച്ചവ്യാധിയുടെ വെല്ലുവിളി സ്വയം ഏറ്റെടുത്ത് സമൂഹത്തിന്റെ സുരക്ഷയ്ക്കും നന്മയ്ക്കും വേണ്ടി പ്രവര്ത്തിക്കുന്ന ആരോഗ്യ പ്രവര്ത്തകരും സുരക്ഷാ ഉദ്യോഗസ്ഥരും ശുചീകരണ തൊഴിലാളികളും മറ്റുമായി സഹകരിക്കണമെന്ന് അദ്ദേഹം നിര്ദേശിച്ചു. ക്വാറന്റൈന്, ഐസൊലേഷന് കേന്ദ്രങ്ങളേക്കുറിച്ച് ഊഹാപോഹങ്ങളും വ്യാജ വിവരങ്ങളും പ്രചരിപ്പിക്കുന്നത് വിലക്കുകയും അത്തരം കേന്ദ്രങ്ങള് രോഗികളെയും അവരുടെ കുടുംബങ്ങളെയും സമൂഹത്തെയും പകര്ച്ചവ്യാധിയില് നിന്നു രക്ഷിക്കാനാണ് എന്ന ബോധവല്ക്കരണം നടത്തുകയും വേണം.
വ്യാജവിവരങ്ങള് പ്രചരിപ്പിക്കുക എന്ന ലക്ഷ്യത്തോടെയുള്ള ഏതുതരം വ്യാജ വാര്ത്തകളെയും ഗൂഡാലോചനകളെയും കുറിച്ച് ജാഗ്രതയുണ്ടായിരിക്കണം എന്ന് സംസ്ഥാന വഖഫ് ബോര്ഡുകളോടും സാമൂഹിക സംഘടനകളോടും ശ്രീ. നഖ്വി പറഞ്ഞു.
രാജ്യത്തെ ജനങ്ങളുടെ സുരക്ഷയ്ക്കും നന്മയ്ക്കും വേണ്ടി എല്ലാ സംസ്ഥാന ഗവണ്മെന്റുകളുമായും സഹകരിച്ച് പ്രധാനമന്ത്രി ശ്രീ. നരേന്ദ്ര മോദി ഫലപ്രദമായി പ്രവര്ത്തിക്കുകയാണ്. കൊറോണയ്ക്ക് എതിരായ യുദ്ധത്തില് ജനങ്ങളുടെ സഹകരണം ഇന്ത്യയ്ക്ക് വലിയ ആശ്വാസമാണ്. പക്ഷേ, രാജ്യത്തിനു മുന്നില് ഇപ്പോഴും നിരവധി വെല്ലുവിളികളുണ്ട്. കേന്ദ്ര, സംസ്ഥാന ഗവണ്മെന്റുകളുടെ മാര്ഗ്ഗനിര്ദേശങ്ങള് കൃത്യമായും സത്യസന്ധമായും പാലിച്ചുകൊണ്ട് പകര്ച്ചവ്യാധിയുടെ ഈ വെല്ലുവിളിയെ നമുക്കു തോല്പ്പിക്കാന് സാധിക്കും.
ഉത്തര്പ്രദേശ് , ആന്ധ്രപ്രദേശ്, ബിഹാര് , ദാദ്ര-നഗര് ഹവേലി, ഹരിയാന, കര്ണാടക, കേരളം, മധ്യപ്രദേശ്, പഞ്ചാബ്, ബംഗാള്, ആന്ഡമാന്-നിക്കോബാര്, അസം, മണിപ്പൂര്, രാജസ്ഥാന്, തെലങ്കാന, ഡല്ഹി, ഛത്തീസ്ഗഡ്, ഗുജറാത്ത്, ഹിമാചല്പ്രദേശ്. ജമ്മു-കശ്മീര്, ഝാര്ഖണ്ഡ്, മഹാരാഷ്ട്ര, ഒഡീഷ, പുതുച്ചേരി, തമിഴ്നാട്, ത്രിപുര, ഉത്തരാഖണ്ഡ് എന്നിവിടങ്ങളിലെ മുതിര്ന്ന വഖഫ് ബോര്ഡ് ഉദ്യോഗസ്ഥര് വീഡിയോ കോണ്ഫറന്സില് പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജൂലൈ 18, 2022
രാജ്യവ്യാപക പ്രതിരോധകുത്തിവയ്പു പരിപാടിയുടെ ഭാഗമായി ഇതുവരെ നല്കിയത് 200 കോടി വാക്സിന് ഡോസ് .
കഴിഞ്ഞ 24 മണിക്കൂറിനുള്ളില് നല്കിയത് 4,46,671 ഡോസ്.
രാജ്യത്ത് നിലവിൽ ചികിത്സയിലുള്ളത് 1,44,264 പേർ; ചികിത്സയിലുള്ളത് ആകെ രോഗബാധിതരുടെ 0.33%
കഴിഞ്ഞ 24 മണിക്കൂറിനിടെ 16,069 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,30,97,510 ആയി; രോഗമുക്തി നിരക്ക് 98.47%
കഴിഞ്ഞ 24 മണിക്കൂറിൽ 16,935 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 6.48%; പ്രതിവാര രോഗസ്ഥിരീകരണ നിരക്ക് 4.58%
ആകെ നടത്തിയത് 86.96 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,61,470 പരിശോധനകൾ
(Visitor Counter : 84
പ്രത്യേക സേവനങ്ങളും ഫീച്ചറുകളും
പിഐബി മാധ്യമ ശില്പശാല നാളെ പാലക്കാട് നടക്കും
പാലക്കാട്: ജൂൺ 21, 2023
പ്രാദേശിക മാധ്യമ പ്രവര്ത്തകര്ക്കായി കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള കൊച്ചി പ്രസ് ഇന്ഫര്മേഷന് ബ്യൂറോ  സംഘടിപ്പിക്കുന്ന മാധ്യമ ശില്പശാല 2023 ജൂൺ 22 ന്  പാലക്കാട് നടക്കും. രാവിലെ 09.30 ന് പാലക്കാട് ഫോർട്ട് പാലസ് ഹോട്ടലില് പാലക്കാട് കളക്ടർ ഡോ ചിത്ര എസ് ശില്പശാല ഉദ്ഘാടനം ചെയ്യും.
പിഐബി, കേരള-ലക്ഷദ്വീപ് മേഖല അഡീഷണല് ഡയറക്ടര് ജനറല് ശ്രീ വി. പളനിച്ചാമി അധ്യക്ഷത വഹിക്കുന്ന സമ്മേളനത്തിൽ, പാലക്കാട് പ്രസ് ക്ലബ് പ്രസിഡന്റ് ശ്രീ രമേഷ് എൻ മുഖ്യ പ്രഭാഷണം നടത്തും. ജില്ലാ ദാരിദ്ര്യ ലഘൂകരണ യൂണിറ്റ്  ഡെപ്യൂട്ടി ഡയറക്ടർ ശ്രീ ജയ് പി. ബാൽ, പാലക്കാട് ലീഡ് ബാങ്ക് ഡിസ്ട്രിക്ട് ഡിവിഷണൽ മാനേജർ ശ്രീ ശ്രീനാഥ് ആർ. പി. എന്നിവർ "കേന്ദ്ര ഗവണ്മെന്റ് പദ്ധതികൾ: ഒരു അവലോകനം" എന്ന വിഷയത്തിൽ ക്ലാസ് നയിക്കും. തുടർന്ന് "ഡെവലപ്മെന്റ് ജേർണലിസവും ഒരു ജൻ ആന്ദോളൻ സൃഷ്ടിക്കുന്നതിൽ മാധ്യമങ്ങളുടെ പങ്കും" എന്ന വിഷയത്തിൽ മുതിർന്ന പത്രപ്രവർത്തകൻ ശ്രീ പി. കെ. സുരേന്ദ്രൻ സംസാരിക്കും.
പിഐബി കൊച്ചി ഡയറക്ടർ, ശ്രീമതി രശ്മി റോജ തുഷാര നായർ കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളുടെ പ്രവർത്തനങ്ങളെ കുറിച്ച് വിവരിക്കും. കേരളത്തിലുള്ള വിവിധ മാധ്യമ യൂണിറ്റുകളിലെ ഉദ്യോഗസ്ഥരും ചടങ്ങിനെ അഭിസംബോധന ചെയ്യും. തുടർന്ന് കേന്ദ്ര ഗവൺമെന്റിന്റെ വിവിധ പദ്ധതികളെ കുറിച്ച് പദ്ധതി ഗുണഭോക്താക്കൾ അവരുടെ അനുഭവങ്ങൾ പങ്കുവയ്ക്കും.
കേന്ദ്ര ഗവണ്മെന്റിന്റെ വിവിധ പദ്ധതികളെക്കുറിച്ച് പ്രാദേശിക ലേഖകര്ക്ക് അറിവ് പകരുക എന്ന ലക്ഷ്യത്തോടെയാണ് പിഐബി വിവിധ ജില്ലകളിൽ ഇത്തരം ശില്പശാലകള് സംഘടിപ്പിക്കുന്നത്.
പാലക്കാട് പ്രസ് ക്ലബ്, സിബിസി പാലക്കാട് ഓഫീസ് എന്നിവയുമായി ചേർന്ന് സംഘടിപ്പിക്കുന്ന ശില്പശാലയിൽ പ്രസ് ക്ലബ് സെക്രെട്ടറി ശ്രീ കെ. മധുസൂദനൻ കർത്ത, കൊച്ചി പിഐബിയിലെ മീഡിയ ആൻഡ് കമ്മ്യൂണിക്കേഷൻ ഓഫീസർ ശ്രീമതി ഷാമില കെ. വൈ. എന്നിവരും സംസാരിക്കും.രജിസ്റ്റർ ചെയ്ത മാധ്യമപ്രവർത്തകർക്ക് മാത്രമായിരിക്കും പ്രവേശനം
NB: ഷെഡ്യൂള് ഒപ്പം
പ്രധാനമന്ത്രിയുടെ ഓഫീസ്
മുതിർന്ന മാധ്യമപ്രവർത്തക മാധുരിബെന്നിന്റെ നിര്യാണത്തിൽ പ്രധാനമന്ത്രി അനുശോചിച്ചു
മുതിർന്ന മാധ്യമപ്രവർത്തക മാധുരിബെന്നിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
"ചിത്രലേഖ" കുടുംബത്തിൽ നിന്നുള്ള മാധുരിബെന്നിന്റെ മരണത്തിൽ ദുഃഖമുണ്ട്. അവരുടെ വിയോഗം വായനാ ലോകത്തിന് തീരാനഷ്ടമാണ്. അവരുടെ ആത്മാവിന് ശാന്തി ലഭിക്കാൻ പ്രാർത്ഥിക്കുന്നു, ദുഃഖിതരായ കുടുംബത്തിനും വിപുലമായ അനുവാചകർക്കും അനുശോചനം... ഓം ശാന്തി!!”
“ચિત્રલેખા” પરિવારના મધુરીબેનના અવસાનથી દુઃખી છું. એમનું અવસાન વાચક જગત માટે મોટી ખોટ છે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવાર અને એમના વિશાળ વાચકવર્ગને સાંત્વના...ઓમ શાંતિ !!
— Narendra Modi  January 6, 2023
വിദ്യാഭ്യാസ മന്ത്രാലയം
ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജി നിയമ  ബിൽ 2020 ഇന്ന് രാജ്യസഭ പാസാക്കി
ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജി നിയമ  ബിൽ 2020 രാജ്യസഭ പാസാക്കി. 2020 മാർച്ച് 20 ന് ലോക്സഭയിൽ ഇത് പാസാക്കിയിരുന്നു.
നൂതനവും ഗുണപരവുമായ സമ്പ്രദായങ്ങളിലൂടെ രാജ്യത്ത് വിവരസാങ്കേതികവിദ്യ പഠനം ഊർജിതമാക്കുന്നതിന് ബിൽ ഐഐടികളെ പ്രോത്സാഹിപ്പിക്കുമെന്ന് കേന്ദ്ര വിദ്യാഭ്യാസ മന്ത്രി ശ്രീ രമേശ് പൊഖ്രിയാൽ നിഷാങ്ക്പറഞ്ഞു.
ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫർമേഷൻ ടെക്നോളജി നിയമ  ബിൽ 2020, പാസാകുന്നതോടെ 2014, 2017 ലെ നിയമങ്ങളിൽ ഭേദഗതി വരും. സൂറത്ത്, ഭോപ്പാൽ, ഭാഗൽപൂർ, അഗർത്തല, റായ്ചൂർ എന്നിവിടങ്ങളിലുള്ള 5 ഐഐഐടികൾ പൊതു-സ്വകാര്യ പങ്കാളിത്ത സംവിധാനത്തിലാവും. ഐഐഐടി  ആക്റ്റ്-2017 പ്രകാരം നിലവിലുള്ള 15 ഐഐഐടികൾക്കൊപ്പം അവയ്ക്ക് ദേശീയ പ്രാധാന്യത്തോടെ നിയമപരമായ പദവി കൈവരുമെന്നും മന്ത്രി പറഞ്ഞു.
ധനകാര്യ മന്ത്രാലയം
വെളിയിട വിസര്ജ്ജനമുക്ത ശീലം നിലനിര്ത്താന് ഗവണ്മെന്റ് പ്രതിജ്ഞാബദ്ധം
ശുചിത്വ ഭാരത ദൗത്യത്തിന് 12,300 കോടി രൂപ വകയിരുത്തി
ജല് ജീവന് ദൗത്യത്തിന് 3.60 ലക്ഷം കോടി രൂപ
(വെളിയിട വിസര്ജ്ജനം സമ്പൂര്ണ്ണമായി ഇല്ലാതാക്കുന്നതിന് ഗവണ്മെന്റ് പ്രതിജ്ഞാ ബദ്ധമാണെന്ന് ധനമന്ത്രി നിര്മലാ സീതാരാമന് പറഞ്ഞു. ഖര മാലിന്യ നിര്മ്മാര്ജ്ജനത്തോടൊപ്പം മലിന ജലം കൈകാര്യം ചെയ്യുന്നതിനും കൂടുതല് ഊന്നല് നല്കുവാനും അവര് പറഞ്ഞു. 2020 - 21 ല് ശുചിത്വ ഭാരത ദൗത്യത്തിനുള്ള മൊത്തം അടങ്കല് 12,300 കോടി രൂപയായിരിക്കും.
എല്ലാ വീടുകളിലും പൈപ്പിലൂടെ കുടിവെള്ളം എത്തിക്കാന് ലക്ഷ്യമിടുന്ന ജല് ജീവന് ദൗത്യത്തിന് 3.6 ലക്ഷം കോടി രൂപ നീക്കി വച്ചിട്ടുണ്ട്. പ്രാദേശികമായ ജല സ്ത്രോതസ്സുകള് മെച്ചപ്പെടുത്തുന്ന തിനും, നിലവിലുള്ളവ നവീകരിക്കുന്നതിനും, ജലക്കൊയ്ത്തിനും, ഉപ്പു വെള്ളം ശുദ്ധീകരിക്കുന്നതിനും ഊന്നല് നല്കുമെന്ന് മന്ത്രി അറിയിച്ചു. ഒരു ദശലക്ഷത്തിലധികം ജനസംഖ്യയുള്ള നഗരങ്ങളില് ഈ വര്ഷം തന്നെ പദ്ധതി നടപ്പാക്കും. 202021 ലേക്ക് 11,500 കോടി രൂപ ഇതിലേക്കായി നീക്കിവച്ചിട്ടുണ്ട്.
AB/MRD
ധനകാര്യ മന്ത്രാലയം
മൂലധനച്ചെലവിൽ 35.4 ശതമാനത്തിന്റെ വർധന
ന്യൂ ഡൽഹി, ഫെബ്രുവരി 01, 2022
മൂലധന ചെലവുകൾക്കായി മാറ്റിവയ്ക്കുന്ന തുകയിൽ ഇക്കൊല്ലത്തെ കേന്ദ്ര ബജറ്റിൽ 35.4 ശതമാനത്തിന്റെ വർധന. നിലവിലെ സാമ്പത്തിക വർഷത്തെ 5.54 ലക്ഷം കോടി രൂപയെ അപേക്ഷിച്ച്, 2022-23 കാലയളവിൽ 7.50 ലക്ഷം കോടി രൂപയാണ് മൂലധന ചെലവുകൾക്കായി വകയിരുത്തിയിരിക്കുന്നത്. പാർലമെന്റിൽ നടത്തിയ ബജറ്റ് പ്രസംഗത്തിനിടയിൽ കേന്ദ്ര ധന, കോർപ്പറേറ്റ് കാര്യ മന്ത്രി ശ്രീമതി നിർമ്മലാ സീതാരാമൻ അറിയിച്ചതാണ് ഇക്കാര്യം.
2022-23 കാലയളവിലെ കേന്ദ്ര ബജറ്റ് അവതരിപ്പിക്കവേ, 2019-20 നെ അപേക്ഷിച്ച് 2.2 ഇരട്ടി വർദ്ധനയാണ് മൂലധന ചിലവുകളിൽ ഉണ്ടായിരിക്കുന്നത് എന്ന് ധനമന്ത്രി അഭിപ്രായപ്പെട്ടു. 2022 -23ലെ മൊത്ത ആഭ്യന്തര ഉത്പാദനത്തിന്റെ 2.9 ശതമാനം വരും ഇത്. സാമ്പത്തിക രംഗത്തിന്റെ ആവശ്യങ്ങൾക്കും, അവരുടെ സാധ്യതകൾ എന്നിവയ്ക്ക് അനുസൃതമായി സ്വകാര്യ നിക്ഷേപങ്ങൾ വർദ്ധിപ്പിക്കുന്നതിന്, പൊതുനിക്ഷേപം നേതൃത്വം നൽകേണ്ടതുണ്ട് എന്നും, 2022-23 കാലയളവിലെ സ്വകാര്യ നിക്ഷേപങ്ങൾ, ചോദനം എന്നിവയ്ക്ക് പൊതുനിക്ഷേപം ഉൽപ്രേരകമായി വർത്തിക്കേണ്ടത് ഉണ്ടെന്നും കേന്ദ്രധനമന്ത്രി അഭിപ്രായപ്പെട്ടു.
മൂലധന ചെലവും, സംസ്ഥാനങ്ങൾക്ക് മൂലധന ആസ്തികൾ സൃഷ്ടിക്കുന്നതിന് നൽകിയ ഗ്രാന്റ്സ്-ഇൻ-എയ്ഡ് ഉൾപ്പടെ കേന്ദ്ര സർക്കാറിന്റെ 'ഫലപ്രദമായ മൂലധനച്ചെലവ്'  2022-23ൽ, 10.68 ലക്ഷം കോടി രൂപയായി കണക്കാക്കുന്നു. ഇത് GDP യുടെ 4.1% ആയിരിക്കുമെന്നും മന്ത്രി അറിയിച്ചു.
പരിസ്ഥിതി സൗഹൃദ അടിസ്ഥാനസൗകര്യ പദ്ധതികൾക്ക് വേണ്ടിയുള്ള വിഭവ സമാഹരണത്തിനായി സോവറിൻ ഗ്രീൻ ബോണ്ടുകൾ പുറത്തിറക്കുമെന്നും ശ്രീമതി സീതാരാമൻ പ്രഖ്യാപിച്ചു. 2022-23 കാലയളവിലെ കേന്ദ്ര സർക്കാരിന്റെ മൊത്തം വിപണി കടമെടുപ്പിന്റെ ഭാഗമായാണ് ഇത്. സമ്പദ് വ്യവസ്ഥയുടെ കാർബൺ തീവ്രത കുറയ്ക്കാൻ സഹായിക്കുന്ന പൊതുമേഖലാ പദ്ധതികളിൽ വരുമാനം വിന്യസിക്കും.
തൊഴിൽ അവസരങ്ങൾ സൃഷ്ടിക്കൽ; വലിയ വ്യവസായ സംരംഭങ്ങൾ, സൂക്ഷ്മ-ചെറുകിട-ഇടത്തരം സംരംഭങ്ങൾ എന്നിവയുടെ ഉത്പന്നങ്ങൾ, പ്രൊഫഷണലുകളുടെ സേവനങ്ങൾ എന്നിവയ്ക്ക് കൂടുതൽ ചോദനം സൃഷ്ടിക്കൽ; മികച്ച കാർഷിക അടിസ്ഥാന സൗകര്യങ്ങളിലൂടെ കർഷകരെ സഹായിക്കൽ തുടങ്ങിയവയിലൂടെ വേഗത്തിൽ ഉള്ളതും സുസ്ഥിരവുമായ സാമ്പത്തിക തിരിച്ചുവരവ് സാധ്യമാക്കുന്നതിൽ മൂലധന നിക്ഷേപങ്ങൾ വഹിക്കുന്ന പങ്ക് ധനമന്ത്രി എടുത്തുപറഞ്ഞു.
RRTN/SKY
പ്രധാനമന്ത്രിയുടെ ഓഫീസ്
പ്രമുഖ വ്യവസായി രാഹുൽ ബജാജിന്റെ വിയോഗത്തിൽ പ്രധാനമന്ത്രി അനുശോചിച്ചു
പ്രമുഖ വ്യവസായി ശ്രീ രാഹുൽ ബജാജിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
വാണിജ്യ, വ്യവസായ ലോകത്തിന് നൽകിയ ശ്രദ്ധേയമായ സംഭാവനകൾക്കായി ശ്രീ രാഹുൽ ബജാജ് ജി സ്മരിക്കപ്പെടും. ബിസിനസ്സിനപ്പുറം, അദ്ദേഹം സാമൂഹിക സേവനത്തിൽ തത്പരനായിരുന്നു, മികച്ച സംഭാഷണ വിദഗ്ധനായിരുന്നു. അദ്ദേഹത്തിന്റെ വിയോഗത്തിൽ വേദനിക്കുന്നു . കുടുംബത്തിനും സുഹൃത്തുക്കൾക്കും അനുശോചനം രേഖപ്പെടുത്തുന്നു. ഓം ശാന്തി.
Shri Rahul Bajaj Ji will be remembered for his noteworthy contributions to the world of commerce and industry. Beyond business, he was passionate about community service and was a great conversationalist. Pained by his demise. Condolences to his family and friends. Om Shanti.
— Narendra Modi  February 12, 2022ND(
ടെക്സ്റ്റൈല്സ് മന്ത്രാലയം
നമ്മുടെ കരകൗശല വിദഗ്ധർ ലോകത്തിലേക്കുള്ള ഇന്ത്യയുടെ പൈതൃകത്തിന്റെ അംബാസഡർമാരും നമ്മുടെ സംസ്കാരത്തിന്റെ ചൈതന്യ വാഹകരും ആണെന്ന് ഉപരാഷ്ട്രപതി
ടെക്സ്റ്റൈൽസ് മന്ത്രാലയത്തിന്റെ ശില്പ് ഗുരു, ദേശീയ അവാർഡുകൾ ഉപരാഷ്ട്രപതി വിതരണം ചെയ്തു
കേരളത്തിൽ നിന്ന് ശ്രീ കെ. ആർ മോഹനൻ ശില്പഗുരു പുരസ്കാരത്തിനും, ശ്രീ ശശിധരൻ പി എ ദേശീയ പുരസ്കാരത്തിനും അർഹരായി
ന്യൂ ഡൽഹി: നവംബർ 28, 2022
നമ്മുടെ കരകൗശല വിദഗ്ധർ ലോകത്തിലേക്കുള്ള ഇന്ത്യയുടെ പൈതൃകത്തിന്റെ അംബാസഡറാണെന്ന് ഉപരാഷ്ട്രപതി ശ്രീ ജഗ്ദീപ് ധൻഖർ. ടെക്സ്റ്റൈൽസ് മന്ത്രാലയം സംഘടിപ്പിച്ച ശിൽപ്പ് ഗുരു, ദേശീയ അവാർഡുകൾ എന്നിവ സമ്മാനിച്ചുകൊണ്ട് ചടങ്ങിനെ അദ്ദേഹം അഭിസംബോധന ചെയ്തു. നിക്ഷേപത്തിനും അവസരത്തിനും ആഗോളതലത്തിൽ ഏറ്റവും താല്പര്യമുള്ള ലക്ഷ്യസ്ഥാനമാണ് ഇന്ത്യയെന്ന് ഉപരാഷ്ട്രപതി പറഞ്ഞു. കരകൗശല, കൈത്തറി മേഖലയുമായി ബന്ധപ്പെട്ട വിദഗ്ധർ ഈ വളർച്ചയിൽ തങ്ങളുടെ പങ്ക് വഹിച്ചിട്ടുണ്ടെന്നും അദ്ദേഹം പറഞ്ഞു. കരകൗശല വിദഗ്ധരുടെ നൈപുണ്യത്തെക്കുറിച്ചു സംസാരിച്ച അദ്ദേഹം, അത്തരം കഴിവുകൾ രാജ്യത്തിന് അഭിമാനകരമാണെന്ന് പറഞ്ഞു.
കുറഞ്ഞ മൂലധന നിക്ഷേപത്തിൽ, കരകൗശല വസ്തുക്കളുടെ ഉത്പാദനം ഗ്രാമപ്രദേശങ്ങളിൽ താമസിക്കുന്ന ലക്ഷക്കണക്കിന് ആളുകൾക്ക് ഉപജീവനമാർഗം നൽകുന്നുണ്ടെന്നും ഇതിന് മികച്ച ആഭ്യന്തര, അന്തർദേശീയ വിപണിയുണ്ടെന്നും ചടങ്ങിൽ പങ്കെടുത്ത കേന്ദ്ര ടെക്സ്റ്റൈൽസ് മന്ത്രി ശ്രീ പിയൂഷ് ഗോയൽ പറഞ്ഞു. കരകൗശല തൊഴിലാളികളുടെ മേഖലയിൽ 50 ശതമാനത്തിലധികം സ്ത്രീകളാണെന്നും അദ്ദേഹം കൂട്ടിച്ചേർത്തു. കരകൗശലവസ്തുക്കളുടെ പ്രോത്സാഹനം ഒരു രാജ്യത്തിന്റെ പരമ്പരാഗത മൂല്യങ്ങളും സമകാലിക കാഴ്ചപ്പാടുകളും തമ്മിലുള്ള സന്തുലിതാവസ്ഥ ഉറപ്പാക്കുന്നുവെന്ന് ശ്രീ ഗോയൽ പറഞ്ഞു.
ഉപരാഷ്ട്രപതി ശ്രീ ജഗദീപ് ധൻകർ, മന്ത്രി ശ്രീ ഗോയലുമായി ചേർന്ന് അവാർഡ് ജേതാക്കളുടെ പട്ടിക പ്രകാശനം ചെയ്തു. 2017, 2018, 2019 വർഷങ്ങളിലെ 30 ശിൽപ്പ് ഗുരു അവാർഡുകളും 78 ദേശീയ അവാർഡുകളും കരകൗശല വിദഗ്ധർക്ക് സമ്മാനിച്ചു. അതിൽ 36 പേർ വനിതകളാണ്. കരകൗശലരംഗത്തെ മികവിനും ഇന്ത്യൻ കരകൗശല, ടെക്സ്റ്റൈൽ മേഖലയിലെ വിലപ്പെട്ട സംഭാവനകൾക്കുമുള്ള അംഗീകാരം നൽകുക എന്നതാണ് ഈ അവാർഡുകളുടെ പ്രധാന ലക്ഷ്യം.
ശിൽപ്പ് ഗുരു അവാർഡ് ജേതാക്കളുടെയും ദേശീയ അവാർഡ് ജേതാക്കളുടെയും മികച്ച ഉൽപ്പന്നങ്ങൾ 2022 നവംബർ 29 മുതൽ ഡിസംബർ 5 വരെ പൊതുജനങ്ങൾക്കായി പ്രഗതി മൈതാനത്തെ ഭൈറോൺ മാർഗിലുള്ള നാഷണൽ ക്രാഫ്റ്റ്സ് മ്യൂസിയം & ഹസ്ത്കല അക്കാദമിയിൽ പ്രദർശിപ്പിക്കും.
കേരളത്തിൽനിന്ന് തടിയിലുള്ള ശില്പ വേലയ്ക്ക് ശ്രീ കെ. ആർ. മോഹനൻ 2017 ലെ ശില്പഗുരു പുരസ്കാരത്തിനും, എറണാകുളം സ്വദേശിയായ ശ്രീ ശശിധരൻ പി എ ഇതേ വിഭാഗത്തിൽ 2017 ലെ ദേശീയ പുരസ്കാരത്തിനും അർഹരായി.
പ്രധാനമന്ത്രിയുടെ ഓഫീസ്
കൊൽക്കത്ത വിക്ടോറിയ മെമ്മോറിയൽ ഹാളിലെ പ്രധാനമന്ത്രി ബിപ്ലബി ഭാരത് ഗാലറി ഉദ്ഘാടനം ചെയ്യും
സ്വാതന്ത്ര്യ സമരത്തിലെ വിപ്ലവകാരികളുടെ സംഭാവനകൾ ചിത്രീകരിക്കുന്ന ഗാലറി
1947 വരെയുള്ള സംഭവങ്ങളുടെ സമഗ്രമായ വീക്ഷണം ഇത് നൽകുന്നു
രക്തസാക്ഷി ദിനത്തോടനുബന്ധിച്ചു് കൊൽക്കത്തയിലെ വിക്ടോറിയ മെമ്മോറിയൽ ഹാളിൽ പ്രധാനമന്ത്രി ശ്രീ നരേന്ദ്ര മോദി ബിപ്ലബി ഭാരത് ഗാലറി മാർച്ച് 23 ന് വൈകുന്നേരം 6 മണിക്ക് വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും. ചടങ്ങിൽ പ്രധാനമന്ത്രി സദസിനെ അഭിസംബോധനയും ചെയ്യും
സ്വാതന്ത്ര്യ സമരത്തിലെ വിപ്ലവകാരികളുടെ സംഭാവനകളും ബ്രിട്ടീഷ് കൊളോണിയൽ ഭരണത്തിനെതിരായ അവരുടെ സായുധ പ്രതിരോധവും ഗാലറിയിൽ പ്രദർശിപ്പിക്കുന്നു. സ്വാതന്ത്ര്യ സമരത്തിന്റെ മുഖ്യധാരാ ആഖ്യാനത്തിൽ പലപ്പോഴും ഈ സംഭവങ്ങൾക്ക് അർഹമായ സ്ഥാനം ലഭിച്ചിട്ടില്ല. 1947 വരെ നയിച്ച സംഭവങ്ങളുടെ സമഗ്രമായ വീക്ഷണം നൽകുകയും വിപ്ലവകാരികൾ വഹിച്ച പ്രധാന പങ്ക് എടുത്തുകാട്ടുകയും ചെയ്യുക എന്നതാണ് ഈ പുതിയ ഗാലറിയുടെ ലക്ഷ്യം.
ബിപ്ലബി ഭാരത് ഗാലറി വിപ്ലവ പ്രസ്ഥാനത്തിന് തുടക്കമിട്ട രാഷ്ട്രീയവും ബൗദ്ധികവുമായ പശ്ചാത്തലം ചിത്രീകരിക്കുന്നു. വിപ്ലവ പ്രസ്ഥാനത്തിന്റെ ജനനം, വിപ്ലവ നേതാക്കളുടെ സുപ്രധാന സംഘടനകളുടെ രൂപീകരണം, പ്രസ്ഥാനത്തിന്റെ വ്യാപനം, ഇന്ത്യൻ നാഷണൽ ആർമിയുടെ രൂപീകരണം, നാവിക കലാപത്തിന്റെ സംഭാവന തുടങ്ങിയവയും ഗാലറിയിൽ ഉൾപ്പെടുത്തിയിട്ടുണ്ട്.
-ND-
(
പ്രത്യേക സേവനങ്ങളും ഫീച്ചറുകളും
ആധുനിക സാങ്കേതിക വിദ്യയും പാരമ്പര്യവും യോജിച്ച് മുന്നേറണം - കേന്ദ്ര മന്ത്രി ഡോ എസ് ജയശങ്കർ
ആധുനിക സാങ്കേതിക വിദ്യയും പാരമ്പര്യവും പരസ്പരം പിന്തുണച്ച് യോജിച്ച് മുന്നേറണമെന്ന് വിദേശകാര്യ മന്ത്രി ഡോ എസ് ജയശങ്കർ. അമൃത് കാൽ-വിമർഷ് പരിപാടിയുടെ ഭാഗമായി 'ജി20- വികസിത് ഭാരത്' എന്ന വിഷയത്തിൽ തിരുവനന്തപുരം വലിയമലയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സ്പേസ് സയൻസ് ആൻഡ് ടെക്നോളജി ൽ വിദ്യാർത്ഥികളുമായി സംവദിക്കുകയായിരുന്നു അദ്ദേഹം.
ജി 20 ഉച്ചകോടിയിലും ബ്രിക്സ് ഉച്ചകോടിയിലും ബഹിരാകാശ മേഖലയിലെ രാജ്യത്തിന്റെ മുന്നേറ്റം ഏറെ പ്രശംസിക്കപ്പെട്ടതായും കേന്ദ്രമന്ത്രി ഡോ എസ് ജയശങ്കർ പറഞ്ഞു. കൊവിഡ് സൃഷ്ടിച്ച പ്രതിസന്ധിയിൽ നിന്ന് കരകയറിയ ചുരുക്കം രാജ്യങ്ങളിൽ ഒന്നാണ് ഇന്ത്യ. ഇന്ത്യ ഫലപ്രദമായി നടപ്പാക്കിയ ഡിജിറ്റൽ അടിസ്ഥാന സ്വകാര്യങ്ങൾ കഴിഞ്ഞ ഏതാനും വർഷങ്ങളായി ആഗോള തലത്തിൽ ചർച്ച ചെയ്യപ്പെടുകയാണെന്നും അദ്ദേഹം പറഞ്ഞു.ഡിജിറ്റൽ സംവിധാനങ്ങളുടെ സഹായത്തോടെ കൊവിഡ് പ്രതിരോധ വാക്സിൻ എല്ലാവരിലും എത്തിക്കുന്നതിൽ ഇന്ത്യ വിജയിച്ചുവെന്നും ശ്രീ ജയശങ്കർ പറഞ്ഞു. അടുത്ത 25 വർഷത്തിനുള്ളിൽ ഇന്ത്യയെ ആഗോളതലത്തിൽ കൂടുതൽ മത്സരാധിഷ്ഠിതമാക്കുക എന്നതാണ് സ്കിൽ ഇന്ത്യ, സ്റ്റാർട്ടപ്പ് ഇന്ത്യ തുടങ്ങിയ വിവിധ സംരംഭങ്ങളുടെ ലക്ഷ്യമെന്നും അദ്ദേഹം പറഞ്ഞു.
2047-ലെ വികസിത ഇന്ത്യയുടെ അടിത്തറ പാകിയ പരിവർത്തനപരമായ മാറ്റങ്ങളെ കുറിച്ച് ചർച്ച ചെയ്യാനുള്ള ഇന്ത്യാ ഗവൺമെന്റിന്റെ പരിപാടിയാണ് അമൃത് കാൽ-വിമർഷ്. ഐഐഎസ്ടിയിലെ വിവിധ ലാബുകളും കേന്ദ്രമന്ത്രി ഡോ എസ് ജയശങ്കർ സന്ദർശിക്കുകയും വിദ്യാർത്ഥികളുമായി സംവദിക്കുകയും ചെയ്തു. ഐഐഎസ്ടി ഡയറക്ടർ ഡോ. എസ് ഉണ്ണികൃഷ്ണൻ നായർ സന്നിഹിതനായിരുന്നു.
--NS--
(Visitor Counter : 16
ആരോഗ്യ, കുടുംബക്ഷേമ മന്ത്രാലയം
പ്രതിദിന കോവിഡ് രോഗമുക്തര് തുടര്ച്ചയായി 44 ദിവസങ്ങളില് പ്രതിദിന രോഗികളേക്കാല് കൂടുതല്
ഇന്ത്യയിലെ പ്രതിദിന കോവിഡ് രോഗമുക്തരുടെ എണ്ണം തുടര്ച്ചയായി 44-ാം ദിവസവും പുതിയ രോഗികളുടെ എണ്ണത്തേക്കാല് കൂടുതലാണ്.
കഴിഞ്ഞ 24 മണിക്കൂറില് 43,851 പേര് കോവിഡ് മുക്തരായപ്പോള് 30,548 പേര് പുതുതായി രോഗബാധിതരായി. നിലവില് രോഗബാധിതരായവരുടെ എണ്ണം 4,65,478.
രോഗമുക്തി നിരക്ക് 93.27 ശതമാനമായി വര്ദ്ധിച്ചു. ആകെ രോഗമുക്തരായവരുടെ എണ്ണം 82,49,579. കഴിഞ്ഞ 24 മണിക്കൂറില് രോഗമുക്തരായവരുടെ 78.59 ശതമാനവും പത്ത് സംസ്ഥാനങ്ങള്/കേന്ദ്രഭരണ പ്രദേശങ്ങളിലാണ്. ഡല്ഹിയിലാണ് കഴിഞ്ഞ ദിവസം ഏറ്റവുമധികം രോഗമുക്തി രേഖപ്പെടുത്തിയത് - 7,606 പേര്. കേരളത്തില് 6,684 പേരും, പശ്ചിമ ബംഗാളില് 4,480 പേരും രോഗമുക്തി നേടി.
പുതുതായി രോഗബാധിതരായവരില് 76.63 ശതമാനവും പത്ത് സംസ്ഥാനങ്ങള്/കേന്ദ്രഭരണ പ്രദേശങ്ങളിലാണ്. കേരളത്തില് 4,581 പേരും, ഡല്ഹിയില് 3,235 പേരും, പശ്ചിമ ബംഗാളില് 3,053 പേരും പുതുതായി കോവിഡ് ബാധിതരായി.
കഴിഞ്ഞ 24 മണിക്കൂറില് കോവിഡ് ബാധിച്ച് 435 പേര് മരിച്ചു. ഇതില് 78.85 ശതമാനവും പത്ത് സംസ്ഥാനങ്ങള്/കേന്ദ്രഭരണ പ്രദേശങ്ങളിലാണ്. ഈ മരണങ്ങളുടെ അഞ്ചിലൊന്നും, അതായത് 21.84 ശതമാനവും ഡല്ഹിയിലാണ് - 95 മരണങ്ങള്. മഹാരാഷ്ട്രയില് 60 പേരാണ് മരിച്ചത് - അതായത് 13.79 %.(
പ്രധാനമന്ത്രിയുടെ ഓഫീസ്
പ്രൊഫ ഭീം സിംഗിന്റെ വിയോഗത്തിൽ പ്രധാനമന്ത്രിയുടെ അനുശോചനം
പ്രൊഫ ഭീം സിങ്ങിന്റെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ജമ്മു കാശ്മീരിന്റെ ക്ഷേമത്തിനായി ജീവിതം ഉഴിഞ്ഞു വച്ച ജനകീയ നേതാവായി പ്രൊഫ ഭീം സിംഗ് ജി ഓർമ്മിക്കപ്പെടുമെന്ന് ശ്രീ മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു;
"പ്രൊഫസർ ഭീം സിംഗ് ജി ജമ്മു കാശ്മീരിന്റെ ക്ഷേമത്തിനായി തന്റെ ജീവിതം ഉഴിഞ്ഞുവെച്ച ഒരു താഴേക്കിടയിലുള്ള നേതാവായി ഓർമ്മിക്കപ്പെടും. അദ്ദേഹം നന്നായി വായിക്കുകയും പാണ്ഡ്യത്വമുള്ള ആളുമായിരുന്നു. അദ്ദേഹവുമായുള്ള എന്റെ ഇടപഴകലുകൾ ഞാൻ എപ്പോഴും ഓർക്കും. അദ്ദേഹത്തിന്റെ വിയോഗത്തിൽ ദുഃഖമുണ്ട്. അദ്ദേഹത്തിന്റെ കുടുംബത്തിനും, പിന്തുണയ്ക്കുന്നവർക്കും അനുശോചനം രേഖപ്പെടുത്തുന്നു.
ഓം ശാന്തി."
--ND--
(Prof Bhim Singh Ji will be remembered as a grassroots leader who devoted his life for the welfare of Jammu and Kashmir. He was very well read and scholarly. I will always recall my interactions with him. Saddened by his demise. Condolences to his family and supporters. Om Shanti.
— Narendra Modi  May 31, 2022
പ്രധാനമന്ത്രിയുടെ ഓഫീസ്
മൈസൂരുവിലും ധൻബാദിലും ഉണ്ടായ അപകടങ്ങളിൽ ഉണ്ടായ ജീവഹാനിയിൽ പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്ന് സഹായ ധനം പ്രഖ്യാപിച്ചു
മൈസൂരുവിലും ധൻബാദിലും ഉണ്ടായ അപകടങ്ങളിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ദുരിതബാധിതർക്ക് പിഎംഎൻആർഎഫിൽ നിന്ന് ധനസഹായം ശ്രീ മോദി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"കർണ്ണാടകത്തിലെ മൈസൂരുവിലുണ്ടായ ദാരുണമായ അപകടത്തിൽ അഗാധമായ ദുഃഖമുണ്ട്. എന്റെ ചിന്തകൾ പ്രിയപ്പെട്ടവരെ നഷ്ടപ്പെട്ട കുടുംബങ്ങളോടൊപ്പമാണ്. പരിക്കേറ്റവർ വേഗത്തിൽ സുഖം പ്രാപിക്കുന്നതിന് പ്രാർത്ഥിക്കുന്നു: പ്രധാനമന്ത്രി"
"ധൻബാദിലെ ഒരു അപകടത്തിൽ ജീവൻ നഷ്ടപ്പെട്ടത് അങ്ങേയറ്റം ദൗർഭാഗ്യകരമാണ്. മരിച്ചവരുടെ കുടുംബങ്ങൾക്ക് എന്റെ അഗാധമായ അനുശോചനം. പരിക്കേറ്റവർക്ക് വേഗത്തിൽ സുഖം പ്രാപിക്കാൻ പ്രാർത്ഥിക്കുന്നു: പ്രധാനമന്ത്രി"
"മൈസൂരുവിലെയും ധൻബാദിലെയും ദുരന്തങ്ങളിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പ്രധാനമന്ത്രി പിഎംഎൻആർഎഫിൽ നിന്ന് 2 ലക്ഷം രൂപ ധനസഹായം പ്രഖ്യാപിച്ചു. പരിക്കേറ്റവർക്ക് 50,000 രൂപ നൽകും."
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ഒക്ടോബർ 23, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 101.30 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 16,326 പുതിയ കേസുകൾ
രോഗമുക്തി നിരക്ക് 98.16%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 17,677 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,35,32,126 ആയി.
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.51%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,73,728 പേർ; 233 ദിവസത്തിൽ ഏറ്റവും കുറവ്
പ്രതിദിന രോഗസ്ഥിരീകരണ നിരക്ക് 1.20 ശതമാനമാണ്. കഴിഞ്ഞ 19 ദിവസമായി ഇത് 2 ശതമാനത്തിൽ താഴെയും, 54 ദിവസമായി 3 ശതമാനത്തിൽ താഴെയുമാണ്.
പ്രതിവാര രോഗസ്ഥിരീകരണ നിരക്ക്  - 29 ദിവസമായി 2% ത്തിൽ താഴെ.
പ്രതിദിന രോഗസ്ഥിരീകരണ നിരക്ക്  - കഴിഞ്ഞ 19 ദിവസമായി ഇത് 2 ശതമാനത്തിൽ താഴെ.
ആകെ നടത്തിയത് 59.84 കോടി പരിശോധനകൾ
(Visitor Counter : 119
പ്രധാനമന്ത്രിയുടെ ഓഫീസ്
മുൻ പ്രധാനമന്ത്രി ചന്ദ്ര ശേഖറിന് പ്രധാനമന്ത്രിയുടെ ശ്രദ്ധാഞ്ജലി
മുൻ പ്രധാനമന്ത്രി ശ്രീ ചന്ദ്രശേഖറിന്റെ ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
പ്രധാനമന്ത്രി ട്വീറ്റ് ചെയ്തു:
“മുൻ പ്രധാനമന്ത്രി ശ്രീ ചന്ദ്രശേഖർ ജിയുടെ ജന്മദിനത്തിൽ അദ്ദേഹത്തിന് ആദരാഞ്ജലികൾ. നമ്മുടെ രാഷ്ട്രത്തിന് സമ്പന്നമായ സംഭാവന നൽകിയ അദ്ദേഹം രാഷ്ട്രീയ രംഗത്തുടനീളം പരക്കെ ആദരിക്കപ്പെട്ടു. അദ്ദേഹം സമൂഹത്തെ അങ്ങേയറ്റം അർപ്പണബോധത്തോടെ സേവിക്കുകയും ദാരിദ്ര്യം ഇല്ലാതാക്കാൻ പ്രവർത്തിക്കുകയും ചെയ്തു."
-ND-
(
മന്ത്രിസഭ
ടൂറിസം രംഗത്ത് ഇന്ത്യാ -ബള്ഗേറിയ സഹകരണം
ടൂറിസം രംഗത്ത് ഇന്ത്യയും, ബള്ഗേറിയയും തമ്മിലുള്ള സഹകരണം ശക്തിപ്പെടുത്തുന്നതിന് ഒപ്പ് വച്ച ധാരണാ പത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
വിശദാംശങ്ങള് :
ധാരണാപത്രത്തിന്റെ പ്രധാന ലക്ഷ്യങ്ങള് ചുവടെ
· ടൂറിസം രംഗത്ത് ഉഭയകക്ഷി സഹകരണം മെച്ചപ്പെടുത്തുക.
· ടൂറിസവുമായി ബന്ധപ്പെട്ട വിവരങ്ങളും, കണക്കുകളും പരസ്പരം കൈമാറുക.
· ഹോട്ടലുകള്, ടൂര് ഓപ്പറേറ്റര്മാര് തുടങ്ങി ടൂറിസം മേഖലയില് പ്രവര്ത്തിക്കുന്നവരുടെ സഹകരണം പ്രോത്സാഹിപ്പിക്കുക.
· മനുഷ്യ വിഭവ ശേഷി വികസനത്തിലെ സഹകരണം വര്ദ്ധിപ്പിക്കാന് പരസ്പര കൈമാറ്റം നടത്തുക.
· ഇരു ഭാഗത്തേയ്ക്കുമുള്ള വിനോദ സഞ്ചാരം പരിപോഷിപ്പിക്കുന്നതിന് ടൂര് ഓപ്പറേറ്റര്മാര്, മാധ്യമ പ്രവര്ത്തകര് / അഭിപ്രായ രൂപീകരണ വിദഗ്ദ്ധര് തുടങ്ങിയവരുടെ സഞ്ചാരം രണ്ട് രാജ്യങ്ങളും പ്രോത്സാഹിപ്പിക്കുക.
· പുതിയ ലക്ഷ്യ സ്ഥാനങ്ങള് വികസിപ്പിക്കുന്നതിനും, പരിപാലിക്കുന്നതിനുമുള്ള പ്രചാരണ, വിപണന രംഗങ്ങളിലെ അഭിപ്രായങ്ങള് പരസ്പരം കൈമാറുക. ചലച്ചിത്ര ടൂറിസത്തിലൂടെ ഉഭയകക്ഷി സഹകരണം മെച്ചപ്പെടുത്തുക.
· സുക്ഷിതവും, മാന്യവും, സുസ്ഥിരവുമായ വിനോദസഞ്ചാരം പ്രോത്സാഹിപ്പിക്കുക.
പശ്ചാത്തലം:
1994 മേയ് 26 ന് ടൂറിസം രംഗത്തെ സഹകരണത്തിന് ഇന്ത്യയും, ബള്ഗേറിയയും തമ്മില് നേരത്തെ ഒരു കരാര് ഒപ്പ് വച്ചിരുന്നു. ഇന്ത്യയ്ക്ക് ഒട്ടേറെ സാധ്യതകളുള്ള ടൂറിസം വിപണികളിലൊന്നാണ് ബള്ഗേറിയ. 2017 ല് ബള്ഗേറിയയില് നന്ന് ഏകദേശം 5288 വിനോദ സഞ്ചാരികളെയാണ് ഇന്ത്യ സ്വീകരിച്ചത്. ബള്ഗേറിയയുമായി പുതിയ ധാരണാപത്രത്തില് ഒപ്പിടുന്നത് അവിടന്നുള്ള വിനോദ സഞ്ചാരികളുടെ എണ്ണം വര്ദ്ധിപ്പിക്കാന് ഇടയാകും.
(ND/MRD